cyanic-selkie/wikianc huggingface dataset:
3116 Γκούντρικ
Φυσικά χαρακτηριστικά
Τα κυρίως φυσικά χαρακτηριστικά του Γκούντρικ είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 7 ως 13 ώρες περίπου.
Εξωτερικοί σύνδεσμοι-πηγές
Γκουντρικ
Βραβείο Α' Ανδρικού Ρόλου της Ένωσης Κριτικών Κινηματογράφου της Φλόριντα
Το Βραβείο Α' Ανδρικού Ρόλου της Ένωσης Κριτικών Κινηματογράφου της Φλόριντα (αγγλικά: Florinda Film Critics Award For Best Actor) είναι ένα βραβείο που απονέμεται από την Ένωση Κριτικών Κινηματογράφου της Φλόριντα για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Φλόριντα
3115 Μπέιλυ
Φυσικά χαρακτηριστικά
Η μέση διάμετρος του Μπέιλυ εκτιμάται σε 18,04 ± 0,8 χιλιόμετρα, ενώ το γεωμετρικό άλβεδό του είναι 0,164 ± 0,015. Ο αστεροειδής περιστρέφεται γύρω από τον εαυτό του μία φορά κάθε 12 ως 20 ώρες περίπου.
Εξωτερικοί σύνδεσμοι-πηγές
Μπειλυ
Ιωάννης Ηλ. Λαμπρόπουλος
Ο Ιωάννης Λαμπρόπουλος (1895 - 1972) ήταν Έλληνας δικηγόρος και πολιτικός. Υπηρέτησε ως βουλευτής στην Χαλκιδική.
Βιογραφία
Άσκησε τη δικηγορία επί 45 χρόνια.
Ο Λαμπρόπουλος επανεξελέγη βουλευτής με τον Ελληνικό Συναγερμό το 1951 και το 1952. Το 1956 εξελέγη ξανά βουλευτής, αυτή τη φορά με την ΕΡΕ.
Απεβίωσε στην Αθήνα και κηδεύτηκε από τον ιερό ναό Αγίου Νικολάου Πολυγύρου στις 18 Σεπτεμβρίου 1972.
Προσωπική ζωή
Ήτανε παντρεμένος με την Στέλλα Λαμπροπούλου και απέκτησαν παιδιά.
Πηγές
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Χαλκιδικής
Τζόζεφ Φάινς
Ο Τζόζεφ Άλμπερικ Φάινς (Joseph Alberic Twisleton-Wykeham-Fiennes, 27 Μαΐου 1970) είναι Βρετανός ηθοποιός του κινηματογράφου και του θεάτρου. Κέρδισε την προσοχή του διεθνούς κοινού υποδυόμενος τον Ουίλιαμ Σαίξπηρ στην ταινία «Ερωτευμένος Σαίξπηρ» και τον Σερ Ρόμπερτ Ντάντλεϋ στην ταινία «Elizabeth». Κατά τη διάρκεια της καριέρας του έχει πολλές φορές απορρίψει ρόλους σε εμπορικές ταινίες ώστε να εμφανιστεί σε ταινίες χαμηλότερου προφίλ ή στο θεατρικό σανίδι.
Νεανικά Χρόνια
Ο Φάινς γεννήθηκε στο Σώλσμπερι (Salisbury) του Γουίλτσαϊρ (Wiltshire) στην Αγγλία. Είναι γιος της συγγραφέως Τζένιφερ Λας και του φωτογράφου Μαρκ Φάινς. Όντας ο μικρότερος από τα έξι συνολικά παιδιά της οικογένειας, μεγάλωσε στο Δυτικό Κορκ της Ιρλανδίας. Όλα του τα αδέρφια εργάζονται στον καλλιτεχνικό χώρο, με γνωστότερο τον ηθοποιό Ρέιφ Φάινς. Τελειώνοντας τις σπουδές του σε σχολή τέχνης, συνεργάστηκε με το Young Vic Youth Theatre. Συνέχισε την εκπαίδευσή του στο Guildhall School of Music and Drama. Η πρώτη του επαγγελματική εμφάνιση στο θέατρο ήταν στο Γουέστ Εντ, στο έργο «The Woman in Black». Ακολούθησε το «A Month in the Country» στο πλευρό της καταξιωμένης ηθοποιού Έλεν Μίρεν. Κατόπιν για δύο σεζόν αποτέλεσε μέλος της Royal Shakespeare Company.
Κινηματογραφική Καριέρα
Η πρώτη του συμμετοχή σε κινηματογραφική ταινία έλαβε χώρα το 1996, στην ταινία «Κλεμμένη Ομορφιά» με τον Τζέρεμυ Άιρονς και τη Λιβ Τάυλερ. Το 1998 στάθηκε ιδιαίτερα τυχερή χρονιά για τον ηθοποιό καθώς πρωταγωνίστησε σε δύο ταινίες που έφτασαν μέχρι τα Όσκαρ, και που κατά σύμπτωση τοποθετούνταν στην ίδια ιστορική περίοδο. Η πρώτη από αυτές ήταν το «Elizabeth» με θέμα την άνοδο στην εξουσία της Ελισάβετ Α' της Αγγλίας. Τη βασίλισσα υποδυόταν η Κέιτ Μπλάνσετ, ρόλο για την οποίο έχει προταθεί δύο φορές για Όσκαρ (η δεύτερη ήταν το 2008 για το σίκουελ της ταινίας), ενώ ο ίδιος κράτησε το ρόλο του φερόμενου ως εραστή της, του Ρόμπερτ Ντάντλεϋ. Η δεύτερη ήταν ο βραβευμένος με Όσκαρ Καλύτερης Ταινίας «Ερωτευμένος Σαίξπηρ», όπου υποδύθηκε τον μεγάλο Άγγλο δραματουργό.
Μετά την απρόσμενη επιτυχία του, ο Φάινς αποφάσισε να μην την εξαργυρώσει. Απέρριψε έναν μεγάλο συμβόλαιο πέντε ταινιών με μεγάλη εταιρία παραγωγής και αποσύρθηκε από τον mainstream κινηματογράφο. Επέστρεψε στο θέατρο και μέχρι σήμερα παραμένει ιδιαίτερα επιλεκτικός όσον αφορά στις κινηματογραφικές παραγωγές στις οποίες εμφανίζεται.
Το 2001 έλαβε μέρος στην ταινία «Εχθρός προ των Πυλών», μια από τις πρώτες ταινίες που ανέδειξαν τον ηθοποιό Τζουντ Λο σε αστέρι πρώτου μεγέθους. Η ταινία πραγματεύεται την προσωπική μονομαχία δύο δεινών σκοπευτών, ενός Γερμανού κι ενός Ρώσου, στη Μάχη του Στάλινγκραντ. Το 2003 ο Φάινς ενσάρκωσε στη μεγάλη οθόνη τον πρωτεργάτη της Μεταρρύθμισης, Μαρτίνο Λούθηρο. Την επόμενη χρονιά συμμετείχε και πάλι σε ταινία εποχής, τη μεταφορά στον κινηματογράφο του σαιξπηρικού έργου «Ο Έμπορος της Βενετίας» με πρωταγωνιστή τον Αλ Πατσίνο. Ο Φάινς κράτησε το ρόλο του Μπασσάνιο, βασικού χαρακτήρα του έργου. Το 2006 έπαιξε στην υποψήφια για Χρυσή Σφαίρα ταινία «Οικογένεια της Συμφοράς!» και στην ανεξάρτητη ταινία «Η Θεωρία του Δαρβίνου... από την Ανάποδη!», η οποία έκανε την πρεμιέρα της στο Φεστιβάλ του Σάντανς. Την επόμενη χρονιά ο Φάινς πρωταγωνίστησε στη δραματική ταινία «Goodbye Bafana». Το φιλμ βασίζεται στην αυτοβιογραφία του λευκού δεσμοφύλακα επί σειρά ετών του πολιτικού κρατουμένου Νέλσον Μαντέλα, ο οποίος χάρις στη γνωριμία τους παραμέρισε τις ρατσιστικές του απόψεις. Η ταινία προβλήθηκε εντός συναγωνισμού στο Διεθνές Φεστιβάλ Κινηματογράφου του Βερολίνου το 2007.
Προσωπική ζωή
Ο Φάινς παντρεύτηκε ένα μοντέλο από την Ελβετία με καταγωγή από τη Γαλικία, τη Μαρία Ντολόρες Ντιέγκεζ, στην Τοσκάνη τον Αύγουστο του 2009. Το πρώτο τους παιδί, μια κορούλα, γεννήθηκε στις 8 Μαρτίου 2010.
Βραβεύσεις & Υποψηφιότητες
Βραβεία Βρετανικής Ακαδημίας Κινηματογράφου Υποψηφιότητα:
Βραβεία Broadcast Film Critics Association Βράβευση:
Βραβεία Κύκλου Κριτικών του Σικάγο Βράβευση:
Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί ραδιοφώνου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης
Χημική πολικότητα
δεξιά|μικρογραφία|250x250εσ| Μόριο νερού (Η2Ο): ένα χαρακτηριστικό παράδειγμα πολικότητας. Υπάρχουν δύο φορτία με αρνητικό φορτίο στη μέση (κόκκινη απόχρωση) και θετικό φορτίο στα άκρα (μπλε απόχρωση). Στη χημεία, η πολικότητα είναι ο διαχωρισμός ηλεκτρικού φορτίου που οδηγεί σε ένα μόριο ή τις χημικές του ομάδες να έχουν ηλεκτρική διπολική ροπή, με αρνητικά φορτισμένο άκρο και -επίσης- θετικά φορτισμένο άκρο.
Τα πολικά μόρια πρέπει να περιέχουν έναν ή περισσότερους πολικούς δεσμούς λόγω διαφοράς στην ηλεκτραρνητικότητα μεταξύ των συνδεδεμένων ατόμων. Τα μόρια που περιέχουν πολικούς δεσμούς δεν έχουν μοριακή πολικότητα όταν τα δίπολα του δεσμού αλληλοεξουδετερώνονται με συμμετρικό τρόπο. αριστερά|μικρογραφία|154x154εσ| Το μόριο αμμωνίας (NH3) είναι πολικό ως αποτέλεσμα της μοριακής του γεωμετρίας. Το κόκκινο αντιπροσωπεύει μερικώς αρνητικά φορτισμένες περιοχές. Τα πολικά μόρια αλληλεπιδρούν μέσω διαμοριακών δυνάμεων διπόλου - διπόλου και δεσμών υδρογόνου. Η πολικότητα βασίζεται σε μια σειρά από φυσικές ιδιότητες, όπως λ.χ. την επιφανειακή τάση, τη διαλυτότητα και τα σημεία τήξης και βρασμού.
Όλα τα άτομα δεν έλκουν ηλεκτρόνια με την ίδια δύναμη. Η ποσότητα «έλξης» που ασκεί ένα άτομο στα ηλεκτρόνια του ονομάζεται ηλεκτραρνητικότητα αυτού. Άτομα με υψηλή ηλεκτραρνητικότητα, όπως λ.χ. φθόριο, οξυγόνο και άζωτο ασκούν μεγαλύτερη έλξη στα ηλεκτρόνια από τα άτομα με χαμηλότερη ηλεκτραρνητικότητα όπως λ.χ. αυτών στα μέταλλα των αλκαλίων και τα μέταλλα των αλκαλικών γαιών. Σε ένα δεσμό, αυτό οδηγεί σε άνιση κατανομή ηλεκτρονίων μεταξύ των ατόμων, καθώς τα ηλεκτρόνια θα έλκονται πιο κοντά στο άτομο που φέρει την υψηλότερη ηλεκτραρνητικότητα.
Επειδή τα ηλεκτρόνια έχουν αρνητικό φορτίο, η άνιση κατανομή των ηλεκτρονίων μέσα σε ένα δεσμό οδηγεί στο σχηματισμό ενός ηλεκτρικού διπόλου: δηλ. ένα διαχωρισμό θετικού και αρνητικού ηλεκτρικού φορτίου. Επειδή η ποσότητα φορτίου που διαχωρίζεται σε τέτοια δίπολα είναι συνήθως μικρότερη από ένα στοιχειώδες (θεμελιώδες) φορτίο, ονομάζονται επιμέρους φορτία, που συμβολίζονται ως δ+ (δέλτα συν) και δ− (δέλτα μείον). Αυτά τα σύμβολα εισήχθησαν για πρώτη φορά από τον σερ Κρίστοφερ Ίνγκολντ και την Δρ. Έντιθ Χίλντα - Ίνγκολντ, το 1926. Η διπολική ροπή δεσμού υπολογίζεται πολλαπλασιάζοντας το ποσό του φορτίου που διαχωρίζεται και την απόσταση μεταξύ των φορτίων.
Αυτά τα δίπολα μέσα στα μόρια μπορούν να αλληλεπιδράσουν με δίπολα σε άλλα μόρια, δημιουργώντας διαμοριακές δυνάμεις διπόλου-διπόλου, γνωστές ως ενδομοριακές δυνάμεις.
3126 Νταβύντοφ
Ο Νταβύντοφ (Davydov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου ποιητή Ντενίς Νταβίντοφ (1784-1839).
Φυσικά χαρακτηριστικά
Τα φυσικά χαρακτηριστικά του Νταβύντοφ είναι άγνωστα.
Εξωτερικοί σύνδεσμοι-πηγές
Νταβυντοφ
Συντήρηση του ξύλου
Η συντήρηση του ξύλου (αγγλ. Wood preservation) είναι αντικείμενο που περιλαμβάνει όλα τα μέτρα που λαμβάνονται για να διασφαλιστεί η αντοχή και η μεγάλη διάρκεια ζωής του ξύλου στις κατασκευές. Ως αντικείμενο, εμπίπτει στο πεδίο της τεχνολογίας του ξύλου.
Εκτός από τα μέτρα συντήρησης δομικής ξυλείας, υπάρχουν ορισμένα χημικά συντηρητικά και διαδικασίες (γνωστές ως τεχνικές προστασίας ξυλείας ή εμποτισμός ξυλείας υπό υψηλή πίεση) που μπορούν να επεκτείνουν τη διάρκεια ζωής του ξύλου και εν γένει των ξύλινων κατασκευών. Αυτά τα μέτρα γενικά αυξάνουν την ανθεκτικότητα και την αντίστασή του από την καταστροφή από έντομα ή μύκητες, ή και τους τερμίτες (ίσως τον σοβαρότερο εχθρό του ξύλου).
Ιστορικό
Όπως προτάθηκε από τον ερευνητή δρ. Richardson, η συντήρηση του ξύλου έχει εφαρμοστεί για όσο διάστημα υπάρχει η ίδια η χρήση του ξύλου. Υπάρχουν καταγραφές συντήρησης του ξύλου που καταγράφηκαν στην Αρχαία Ελλάδα κατά τη διάρκεια της κυριαρχίας του Μεγάλου Αλεξάνδρου, όπου ξυλεία γεφυρών εμποτίζονταν με βραστό ελαιόλαδο επί ώρες.
Οι Ρωμαίοι προστάτευαν τα πολεμικά σκάφη τους πασαλείβοντας τη ξυλεία με κατράμι. Κατά τη διάρκεια της βιομηχανικής επανάστασης, η συντήρηση ξύλου έγινε ο ακρογωνιαίος λίθος της βιομηχανίας επεξεργασίας και συντήρησης του ξύλου. Εφευρέτες όπως οι Bethell, Boucherie, Burnett και Kyan πραγματοποίησαν ιστορικές εξελίξεις στη συντήρηση του ξύλου, με τις πρωταρχικές λύσεις και καινοτομικές διαδικασίες που πρότειναν, για την εποχή εκείνη.
Μεγάλη ανάπτυξη είχαμε το τελευταίο μισό του 19ου αιώνα με την προστασία των ξύλινων στρωτήρων των νέων τότε σιδηροδρομικών γραμμών με κρεόζωτο. Το εμποτισμένο ξύλο χρησιμοποιήθηκε κυρίως για βιομηχανικές, γεωργικές και άλλες εφαρμογές, όπου εξακολουθεί να χρησιμοποιείται, έως ότου η χρήση του αυξήθηκε σημαντικά, τουλάχιστον στις Ηνωμένες Πολιτείες Αμερικής, τη δεκαετία του ‘70, καθώς οι ιδιοκτήτες (ξύλινων) κατοικιών άρχισαν να κατασκευάζουν ξύλινα δάπεδα, επενδύσεις οικιών κ.ά. Η καινοτομία στα εμποτισμένα προϊόντα ξυλείας συνεχίζεται μέχρι σήμερα, με τους καταναλωτές, όμως, να ενδιαφέρονται για λιγότερο τοξικά υλικά.
Κίνδυνοι
Το ξύλο που έχει υποστεί προστατευτικό εμποτισμό υπό πίεση (impregnated wood) με εγκεκριμένες συντηρητικές εμποτιστικές ουσίες έχει περιορισμένο κίνδυνο. Στις 31 Δεκεμβρίου του 2003, η Αμερικανική βιομηχανία ξύλου σταμάτησε να επεξεργάζεται δομική ξυλεία με άλατα με αρσενικό, χρώμιο και χαλκό (γνωστό ως CCA). Αυτή ήταν μια εθελοντική συμφωνία με τον Οργανισμό Προστασίας του Περιβάλλοντος των Ηνωμένων Πολιτειών. Το CCA αντικαταστάθηκε από συντηρητικά με βάση το χαλκό, με εξαιρέσεις για ορισμένες βιομηχανικές χρήσεις.
Τα άλατα CCA μπορούν να χρησιμοποιηθούν για προϊόντα εξωτερικού χώρου, όπως κατασκευές εκτός κατοικιών, λ.χ. προβλήτες, αποβάθρες και αγροτικά κτίρια. Οι χημικές ουσίες δηλ. οι εμποτιστικές ουσίες του ξύλου για τη συντήρηση και προστασία του δεν είναι διαθέσιμες απευθείας στο κοινό και απαιτείται ειδική έγκριση για εισαγωγή ή αγορά, ανάλογα με το προϊόν και τη δικαιοδοσία, όπου χρησιμοποιείται. Οι όροι αδειοδότησης διαφέρουν πολύ, ανάλογα με τις συγκεκριμένες χημικές ουσίες που χρησιμοποιούνται και τη χώρα χρήσης.
Παρόλο που τα συντηρητικά χρησιμοποιούνται για την προστασία της ξυλείας, η διατήρηση της ξυλείας προστατεύει τα φυσικά δάση, επιτρέποντας έτσι στα προϊόντα ξύλου να διαρκούν περισσότερο.
Οι προηγούμενες κακές πρακτικές στη βιομηχανία ξύλου (19ου αιώνα και μέσα 20ου αιώνα) έχουν αφήσει ρύπανση με μολυσμένο νερό αλλά και εδάφη, πλησίον των εργοστασίων επεξεργασίας ξύλου (εμποτιστήρια ξυλείας), σε ορισμένες περιπτώσεις. Ωστόσο, σύμφωνα με τις τρέχουσες εγκεκριμένες βιομηχανικές πρακτικές, όπως εφαρμόζονται στην Ευρώπη, τη Βόρεια Αμερική, την Αυστραλία, τη Νέα Ζηλανδία, και την Ιαπωνία, οι αρνητικές περιβαλλοντικές επιπτώσεις αυτών των διαδικασιών, πλέον είναι ελάχιστες.
Το ξύλο που έχει υποστεί εμποτισμό με σύγχρονα συντηρητικά (κυρίως άλατα χαλκού και αζόλες) είναι ασφαλές στο χειρισμό, λαμβάνοντας υπόψη τις κατάλληλες προφυλάξεις χειρισμού και τα μέτρα προσωπικής προστασίας. Ωστόσο, η εμποτισμένη ξυλεία δεν πρέπει να καίγεται, και στο τέλος του κύκλου ζωής της, πρέπει να αποσύρεται με συγκεκριμένο τρόπο.
Πρόσφατα, εισήχθησαν στην παγκόσμια αγορά και συντηρητικά που περιέχουν χαλκό με τη μορφή μικρο- και νάνο- σωματιδίων, με τις ονομασίες MCQ ή MCA. Οι κατασκευαστές δηλώνουν ότι αυτά τα προϊόντα είναι ασφαλή.
Τύποι χημικών
Τα χημικά συντηρητικά (εμποτιστικές ουσίες του ξύλου) μπορούν να ταξινομηθούν σε τρεις κατηγορίες: συντηρητικά διαλυτά στο νερό (άλατα χαλκού και αζόλες), συντηρητικά διαλυτά σε έλαια (κρεόζωτο, πενταχλωροφαινόλη, ναφθενικός χαλκός), και τέλος, συντηρητικά διαλυμένα σε οργανικούς διαλύτες (LOSPs).
Βορικά άλατα
Το βορικό οξύ, τα οξείδια του και τα βορικά άλατα (λ.χ. βόρακας) είναι αποτελεσματικά συντηρητικά ξύλου και είναι διαθέσιμα με διάφορες εμπορικές ονομασίες σε όλο τον κόσμο. Μία από τις πιο κοινές ενώσεις που χρησιμοποιούνται, είναι το τετραένυδρο οκταβορικό νάτριο (γνωστό ως DOT). Το ξύλο που έχει εμποτιστεί με βορικά είναι χαμηλής τοξικότητας για τον άνθρωπο και δεν περιέχει χαλκό ή άλλα βαρέα μέταλλα.
Ωστόσο, σε αντίθεση με τα περισσότερα άλλα συντηρητικά, οι βορικές ενώσεις χημικώς δεν «φιξάρονται» καλά στο ξύλο και μπορούν να εκπλυθούν εν μέρει εάν εκτίθενται επανειλημμένα σε νερό ή υψηλές σχετικές υγρασίες. Παρόλο που η έκπλυση δεν μειώνει τις συγκεντρώσεις βορίου κάτω από κρίσιμα επίπεδα για την πρόληψη της ανάπτυξης μυκήτων. Επίσης, τα βορικά άλατα δεν πρέπει να χρησιμοποιούνται σε εφαρμογές όπου εκτίθενται σε επαναλαμβανόμενη επαφή με βροχή, απευθείας με το νερό ή, σε άμεση επαφή με το έδαφος.
Οι ενώσεις βορικού - ψευδαργύρου (βλ. βορικός ψευδάργυρος) είναι λιγότερο ευαίσθητες για έκπλυση από τις ενώσεις βορικών και βορικού νατρίου, αλλά επίσης δεν συνιστώνται για χρήση κοντά από το έδαφος, ή σε επαφή με αυτό.
Το πρόσφατο ενδιαφέρον για ξυλεία χαμηλής τοξικότητας για οικιακές χρήσεις, μαζί με νέους κανονισμούς που έχουν επιβληθεί, οι οποίοι που περιορίζουν κάποια συντηρητικά ξύλου, έχει οδηγήσει στην επανεμφάνιση της χρήσης δομικής ξυλείας που είναι εμποτισμένη υπό πίεση με βορικά, ιδίως για υπόστρωμα δαπέδων και εσωτερικά ξύλινα δομικά στοιχεία. Στην Αυστραλία, το ινστιτούτο έρευνας CSIRO έχει αναπτύξει οργανοβορικά άλατα που είναι πολύ πιο ανθεκτικά στην έκπλυση, με ταυτόχρονα καλή προστασία της ξυλείας από προσβολές τερμιτών και μυκήτων. Το κόστος παραγωγής αυτών των βελτιωμένων βορικών αλάτων είναι ακόμα υψηλό, αλλά σήμερα είναι κατάλληλα για ορισμένες εξειδικευμένες εφαρμογές.
Άλατα χαλκού – χρωμίου – αρσενικού (CCA)
Σε μια διαδεδομένη τεχνική, για τον εμποτισμό της ξυλείας, που περιλαμβάνει άλατα που περιέχουν χαλκό (Cu), χρώμιο (Cr) και αρσενικό (As), γνωστά ως άλατα CCA (Chromated copper arsenate), ο χαλκός είναι το κύριο μυκητοκτόνο, το αρσενικό είναι δευτερεύον μυκητοκτόνο αλλά και εντομοκτόνο, και το χρώμιο είναι ένα στερεωτικό που παρέχει επίσης ανθεκτικότητα στην υπεριώδη ακτινοβολία (UV). Η εμποτισμένη με άλατα CCA φέρει μια πρασινωπή απόχρωση, ενώ το CCA είναι ένα συντηρητικό που είναι εξαιρετικά διαδεδομένο για δεκαετίες, από τη δεκαετία του ’50 στις ΗΠΑ.
Στη διαδικασία εμποτισμού υπό πίεση, εφαρμόζεται ένα υδατικό διάλυμα CCA (συνήθως σε 5-10% στερεά) χρησιμοποιώντας έναν κύκλο κενού και πίεσης, και στη συνέχεια, η ξυλεία στοιβάζεται για να υποστεί ξήρανση. Κατά τη διάρκεια της διαδικασίας, γίνεται και το «φιξάρισμα» των χημικών συστατικών με τη λιγνίνη και την κυτταρίνη του ξύλου. Η διαδικασία αυτή μπορεί να εφαρμοστεί σε διάφορες ποσότητες συντηρητικού σε διάφορα επίπεδα πίεσης για την προστασία του ξύλου από τα αυξανόμενα επίπεδα επίθεσης από βιοτικούς εχθρούς.
Κατά την τελευταία δεκαετία, εκφράστηκαν ανησυχίες ότι οι χημικές ουσίες (κυρίως του αρσενικού) ενδέχεται να εκπλυθούν από το ξύλο στο περιβάλλον έδαφος, με αποτέλεσμα συγκεντρώσεις υψηλότερες από τα φυσικά επίπεδα να ανευρίσκονται. Την 1η Ιανουαρίου 2004, ο Οργανισμός Προστασίας του Περιβάλλοντος (EPA) στις Ηνωμένες Πολιτείες Αμερικής ήρθε σε εθελοντική συμφωνία με τη βιομηχανία ξύλου για να αρχίσει να περιορίζει τη χρήση αλάτων CCA, σε κατεργασμένη ξυλεία σε οικιακές και εμπορικές κατασκευές, με εξαίρεση τις θεμελιώσεις, τους στρωτήρες, και ορισμένες άλλες εφαρμογές (γέφυρες, στηθαία οδών, αγροτικές περιφράξεις). Αυτό έγινε σε μια προσπάθεια να μειωθεί η χρήση αρσενικού και να αυξηθεί η περιβαλλοντική ασφάλεια.
3128 Όμπρουτσεφ
Ο Όμπρουτσεφ (Obruchev) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου γεωλόγου και συγγραφέα επιστημονικής φαντασίας Βλαντίμιρ Όμπρουτσεφ.
Φυσικά χαρακτηριστικά
Τα κυρίως φυσικά χαρακτηριστικά του Όμπρουτσεφ είναι άγνωστα. Ο Όμπρουτσεφ περιστρέφεται γύρω από τον εαυτό του μία φορά κάθε 10 ως 15 ώρες περίπου.
Εξωτερικοί σύνδεσμοι-πηγές
Ομπρουτσεφ
3117 Νιεπς
Ο Νιεπς (Niepce) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1983 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γάλλου εφευρέτη της φωτογραφίας Νισεφόρ Νιεπς.
Φυσικά χαρακτηριστικά
Τα φυσικά χαρακτηριστικά του Νιεπς είναι άγνωστα.
Καλλιόπη Ταχτσόγλου
Η Καλλιόπη Ταχτσόγλου (1 Μαρτίου 1961) είναι Ελληνίδα ηθοποιός.
Βιογραφικό
Γεννήθηκε το 1961 στην Πλατανόβρυση Δράμας. Σε ηλικία 19 ετών ξεκίνησε τις σπουδές της στην υποκριτική στη Δραματική Σχολή της Ρούλας Πατεράκη απ' όπου αποφοίτησε το 1983. Από το 1984 μέχρι σήμερα εργάζεται στο θέατρο (Εθνικό Θέατρο, Θέατρο Τέχνης «Κάρολος Κουν», θέατρον ΑΤΤΙΣ, θέατρο εμπρός, ομάδα Θέαμα, ΔΗΠΕΘΕ Βεροίας και Σερρών, Θέατρο Λαμπέτη, Σμαρούλα, Παρκ, Ακάδημος κ.α) ενώ για αρκετά χρόνια λάμβανε μέρος σε διάφορες επιτυχημένες τηλεοπτικές δουλειές.
Μεσορράχη Παλαμά Καρδίτσας
Για το συνώνυμο οικισμό στο νομό Καρδίτσας δείτε το λήμμα: Μεσορράχη Μουζακίου Καρδίτσας
Για οικισμούς της Ελλάδας με το ίδιο όνομα δείτε: Μεσορράχη (αποσαφήνιση)
Γεωγραφικά - ιστορικά στοιχεία
Η Μεσορράχη βρίσκεται στα βορειοανατολικά όρια του νομού με το νομό Τρικάλων. Απέχει 13,5 χλμ. Α.-ΒΑ. από τον Παλαμά, 30 χλμ. ΒΑ. από την Καρδίτσα και 26,5 ΝΔ. από τη Λάρισα. Η παλιά ονομασία του χωριού ήταν Δουβλατάν και με το όνομα αυτό αναφέρεται το 1883 να προσαρτάται στον τότε δήμο Φύλλου που ανήκε στο νομό Τρικκάλων. Το 1928 μετονομάζεται σε Μεσορράχη. Σύμφωνα με το σχέδιο Καλλικράτης μαζί με το Πέτρινο αποτελούν την τοπική κοινότητα Πετρίνου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει πληθυσμό 6 κατοίκους.
Παραπομπές
Κατηγορία:Χωριά του νομού Καρδίτσας Κατηγορία:Δήμος Παλαμά
3130 Χίλαρι
Ο Χίλαρι (Hillary) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1981 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του προς τιμή του Νεοζηλανδού ορειβάτη Έντμουντ Χίλαρι, γνωστού από την πρώτη στην ιστορία ανάβαση στην κορυφή του όρους Έβερεστ.
Εξωτερικοί σύνδεσμοι-πηγές
Χιλαρι
Ρίκι Πιρς
Ο Ρίτσαρντ Τσαρλς Πιρς (γεννήθηκε στις 19 Αυγούστου 1959) είναι Αμερικανός πρώην παίκτης του ΝΒΑ. Ονομάστηκε All-Star του ΝΒΑ (1991) και ήταν δύο φορές ο έκτος παίκτης της χρονιάς στο NBA (1987, 1990) ενώ ήταν με τους Μιλγουόκι Μπακς.
Αρχές σταδιοδρομίας
Ο Πιρς αποφοίτησε από το Λύκειο Γκάρλαντ. Αργότερα έπαιξε μπάσκετ στο Κοινοτικό Κολέγιο Ουάλα Ουάλα και στο Πανεπιστήμιο Ράις.
Ντιτρόιτ Πίστονς
Ο Πιρς επιλέχτηκε από τους Ντιτρόιτ Πίστονς στον 1ο γύρο (18η επιλογή) του ντραφτ του ΝΒΑ το 1982. Χρησιμοποιήθηκε με φειδώ στην πρώτη του χρονιά, ανταλλάχθηκε στους Σαν Ντιέγκο Κλίπερς αμέσως πριν από την περίοδο 1983-84 στο ΝΒΑ για δύο μελλοντικές επιλογές στο ντραφτ του 2ου γύρου.
Σαν Ντιέγκο Κλίπερς
Ο Πιρς έγινε κανονικός παίχτης εκ περιτροπής κατά τη διάρκεια μίας χρονιάς με τους Κλίπερς, έχοντας κατά μέσο όρο 9,9 πόντους και 18,6 λεπτά ανά παιχνίδι. Ξεκίνησε ως βασικός σε 35 παιχνίδια κατά τη διάρκεια της χρονιάς, που τονίστηκε από ένα υψηλό 30 πόντων στην σταδιοδρομία του με 30 πόντους απέναντι στο Σαν Αντόνιο στο πρώτο του ξεκίνημα ως Κλίπερ.
Μιλγουόκι Μπακς
Ο Πιρς ανταλλάχθηκε από τους Σαν Ντιέγκο Κλίπερς πριν από την περίοδο 1984-85 μαζί με τον Τέρι Κάμινγκς στους Μιλγουόκι Μπακς. Η ανταλλαγή, που έφερε επίσης τον Κρεγκ Χότζες στο Μιλγουόκι, ενώ έστειλε τους βετεράνους Τζούνιορ Μπρίτζμαν και Μάρκες Τζόνσον (και οι δύο θα αποσύρονταν τελικά οι φανέλες τους στο Μιλγουόκι) στους Κλίπερς, θεωρείται ότι δούλεψαν πολύ καλύτερα για τους Μπακς από τους Κλίπερς.
Ο Πιρς επανενώθηκε με τον προπονητή του στο Ράις, τον Μάικ Σούλερ, ο οποίος ήταν τότε βοηθός προπονητή των Μπακς. Ο Πιρς θα είχε κατά μέσο όρο 17 πόντους ανά παιχνίδι τις επόμενες 6 πλήρεις χρονιές στο Μιλγουόκι, παρόλο που ξεκίνησε ως βασικός μόνο σε 46 παιχνίδια σε αυτό το διάστημα.
Στις 27 Φεβρουαρίου 1985, ο Πιρς σημείωσε 20 πόντους, μαζί με 4 ριμπάουντ και 4 ασίστ, σε μία νίκη επί των Γιούτα Τζαζ. Στις 13 Μαρτίου 1985, ο Πιρς σημείωσε 22 πόντους, άρπαξε 9 ριμπάουντ και κατέγραψε 6 ασίστ σε μία νίκη απέναντι στους Κλίβελαντ Καβαλίερς. Ο Πιρς και οι Μπακς θα συνέχισαν να κερδίζουν τον Μάικλ Τζόρνταν και τους Μπουλς με 3-1 νίκες στον πρώτο γύρο των πλέι οφ, πριν ανατραπούν από τους κατώτερους Φιλαδέλφεια 76ερς στους ημιτελικούς της Ανατολικής Περιφέρειας.
Ο Πιρς κέρδισε το Βραβείο του Έκτου Παίχτη της Χρονιάς του NBA για την περίοδο 1986–87 με μέσο όρο 19,5 πόντους ανά παιχνίδι με 53,4% ποσοστό ευστοχίας στα σουτ εντός πεδιάς στον τρίτο του χρόνο με τους Μπακς. Την ίδια περίοδο των πλέι οφ, στις 8 Μαΐου 1987, ο Πιρς οδήγησε τους Μπακς με 29 πόντους ερχόμενος από τον πάγκο σε μία νίκη στο 3ο παιχνίδι επί των Μπόστον Σέλτικς, ωστόσο, η Βοστώνη θα κέρδιζε τελικά τη σειρά. Κέρδισε ξανά το ίδιο βραβείο τρία χρόνια αργότερα, έχοντας κατά μέσο όρο 23,0 πόντους ανά παιχνίδι χωρίς να ξεκινήσει σε ούτε έναν αγώνα στην βασική πεντάδα (επίδοση NBA) την περίοδο 1989–90. Στις 5 Δεκεμβρίου 1989, ο Πιρς σημείωσε 45 πόντους κορυφαίο στην πορεία του σε μία ήττα από τους Σακραμέντο Κινγκς. Την εβδομάδα που προηγήθηκε της προθεσμίας συναλλαγών του 1991, οι Μπακς αντάλλαξαν τον Πιρς στους Σιάτλ Σουπερσόνικς για τον Ντέιλ Έλις.
Όταν ρωτήθηκε για τον χαρακτηρισμό του ως «ενοικιαζόμενου όπλου» σε σχέση με το ότι είναι καθορισμένος σκόρερ που αναπήδησε σε πολλές ομάδες, ο Πιρς είπε «Οι ομάδες θα σας ενημέρωναν ότι είχατε προσληφθεί για να παίξετε έναν συγκεκριμένο ρόλο. Αυτός ήταν ο ρόλος που ανέλαβα, η δύναμή μου, η ικανότητά μου να σκοράρω. Σε αυτό εστίασα. Μία φορά, στη μέση ενός παιχνιδιού, έδινα την μπάλα πολύ. Ο προπονητής Ντον Νέλσον κάλεσε τάιμ άουτ. Μου είπε «Έχω τον Πολ Πρέσεϊ να περάσω. Η δουλειά σου είναι να σκοράρεις με την μπάλα ». Νόμιζα ότι ήταν κάπως ωραίο. Μου άρεσε πολύ αυτό.”
Σιάτλ Σουπερσόνικς
Ο Πιρς έγινε βασικός βασικός την περίοδο 1991–92, την πρώτη του πλήρη χρονιά με τους Σόνικς. Έκανε 75 συνεχόμενες ελεύθερες βολές σε πολλά παιχνίδια το Νοέμβριο-Δεκέμβριο του 1991, το δεύτερο μεγαλύτερο σερί τέτοιου είδους εκείνη την εποχή. Το 1993, ο Πιρς και οι συμπαίκτες του Γκάρι Πέιτον και Σον Κεμπ οδήγησαν τους Σόνικς στο έβδομο παιχνίδι των Τελικών της Δυτικής Περιφέρειας, αλλά έχασαν από τους Φοίνιξ Σανς. Ο Πιρς επέστρεψε στον πάγκο για την χρονιά 1993-94 μετά την απόκτηση του Κένταλ Γκιλ από το Σιάτλ την περίοδο της αδράνειας.
Γκόλντεν Στέιτ Ουόριορς
Στις 18 Ιουλίου 1994, ο Πιρς ανταλλάχθηκε μαζί με τον Κάρλος Ρότζερς και δύο επιλογές από το ντραφτ στους Γκόλντεν Στέιτ Ουόριορς με αντάλλαγμα τους Μπάιρον Χιούστον και Σαρούνας Μαρτσιουλιόνις. Ο Πιρς αντιμετώπισε τραυματισμούς στο πόδι και την πλάτη κατά τη διάρκεια της χρονιάς και μπόρεσε να δει δράση μόνο σε 27 αγώνες.
Ιντιάνα Πέισερς
Πριν από την περίοδο 1995-96, ο Πιρς υπέγραψε με τους Ιντιάνα Πέισερς ως ελεύθερος παίχτης χωρίς περιορισμούς. Υγιής για άλλη μία φορά, ο Πιρς εμφανίστηκε σε 76 αγώνες και αφού ξεκίνησε ως βασικός μόνο σε 2 παιχνίδια όλη τη χρονιά, ξεκίνησε ως μέλος της αρχικής πεντάδας σε 4 από τους 5 αγώνες των πλέι οφ του πρώτου γύρου των Πέισερς, συνεισφέροντας με 10,2 πόντους και 3,0 ασίστ ανά παιχνίδι.
Ντένβερ Νάγκετς
Η Ιντιάνα αντάλλαξε τον Πιρς στους Ντένβερ Νάγκετς πριν από την έναρξη της περιόδου 1996-97, στέλνοντας τον Μαρκ Τζάκσον και ένα ντραφτ του 1ου γύρου στους Νάγκετς με αντάλλαγμα τους Τζέιλεν Ρόουζ, Ρέτζι Ουίλιαμς και την επιλογή του 1ου γύρου των Νάγκετς. Τον Φεβρουάριο, με τους Νάγκετς εκτός πλέι οφ, ο Πιρς ανταλλάχθηκε στους Σάρλοτ Χόρνετς για τους Άντονι Γκόλντγουιρ και Τζορτζ Ζίντεκ.
Σάρλοτ Χόρνετς
Ο Πιρς είχε διευρυμένο ρόλο με τους Χόρνετς που δεσμεύονταν στα πλέι οφ, ξεκινώντας ως βασικός σε 17 από τους τελευταίους 29 αγώνες και έχοντας κατά μέσο όρο 12 πόντους ανά παιχνίδι. Στα πλέι οφ, ο Πιρς ξεκίνησε στην αρχική πεντάδα στα 2 πρώτα παιχνίδια της σειράς των Χόρνετς με τους Νιου Γιορκ Νικς και συνέβαλε με 11 πόντους ερχόμενος από τον πάγκο στο τρίτο, που θα ήταν το τελευταίο του παιχνίδι στα πλέι οφ ως παίκτης.
AEK, επιστροφή στους Μπακς και απόσυρση
Χωρίς συμβόλαιο για την περίοδο 1997–98, ο Πιρς υπέγραψε για να παίξει με την ΑΕΚ. Ο Πιρς έπαιξε πέντε παιχνίδια με την ΑΕΚ πριν υπογράψει ως ελεύθερος στους Μιλγουόκι Μπακς τον Δεκέμβριο του 1997. Στις 19 Δεκεμβρίου, ο Πιρς σημείωσε 13 πόντους σε μία ήττα με 92-91 από τους Τορόντο Ράπτορς. Αποσύρθηκε από την ενεργό δράση στο τέλος της χρονιάς.
Μετά την απόσυρση
Από τότε που αποσύρθηκε, ο Πιρς έχει αναπτύξει το δικό του σύστημα μπάσκετ που βοηθά στην ακρίβεια σουτ με ειδικά σχεδιασμένους δείκτες τοποθέτησης των δακτύλων. Ο Πιρς ανέπτυξε την ιδέα αφού παρακολούθησε τον γιο του, Άρον, να παίζει μπάσκετ στην ΧΑΝ. Ο Πιρς έδινε συμβουλές στους γονείς για το πώς να διδάξουν στα παιδιά τους την τέλεια βολή. Αργότερα θα αναπτυχθεί ένα προϊόν γνωστό ως Οκάσουτ22, μία ειδικά σχεδιασμένη μπάλα μπάσκετ με 10 ελλειψοειδείς εσοχές. Το προϊόν πωλείται για 37,95 $, αν και εκατοντάδες δίνονται δωρεάν σε μη προνομιούχα παιδιά.
Προσωπική ζωή
Ο Πιρς είναι χριστιανός. Ο Πιρς είναι παντρεμένος με την Τζόις Πιρς. Έχουν τρία παιδιά.
Ο Πιρς επέστρεψε στο Πανεπιστήμιο Ράις για να ολοκληρώσει τις σπουδές του και αποφοίτησε με Πτυχίο Τεχνών στην κινησιολογία τον Μάιο του 2012
Παραπομπές
Κατηγορία:Σούτινγκ γκαρντ Κατηγορία:Καλαθοσφαιριστές Σιατλ Σούπερσονικς Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Ντένβερ Νάγκετς Κατηγορία:Καλαθοσφαιριστές Σάρλοτ Χόρνετς Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ
Φρίτσλαρ
thumb|Ο καθεδρικός ναός του Αγίου Πέτρου
Το Φρίτσλαρ (γερμ. Fritzlar) είναι πόλη στη διοικητική περιφέρεια Κάσσελ, στο βόρειο τμήμα του κρατιδίου της Έσσης της Γερμανίας. Είναι το οικονομικό κέντρο της Επαρχίας Σβαλμ-Έντερ (Schwalm-Eder-Kreis) και έχει 14.599 κάτοικους (31 Δεκεμβρίου 2007). Οι κάτοικοι είναι μέχρι σήμερα ως επί το πλείστον καθολικοί, σε αντίθεση με την περιοχή γύρω από την πόλη.
Ιστορία
Το όνομα Φρίτσλαρ προέρχεται από το Fride slar που σημαίνει τόπος της ειρήνης. Κατά την περίοδο του εκχριστιανισμού, το Φρίτσλαρ έπαιξε σημαντικό ρόλο και το όνομα της πόλης συνδέεται με την εργασία του ιερέα Αγίου Βονιφατίου. Ο Β' Παγκόσμιος Πόλεμος προκάλεσε μόνον ελάχιστες ζημιές στην πόλη, οι οποίες σύντομα αποκαταστάθηκαν. Στην πόλη έζησε ο Ιταλός μουσικοσυνθέτης Ινιάτσιο Φιορίλλο (Ignazio Fiorillo, 1715-1787).
Ο επισκέπτης βρίσκει μια τυπική μεσαιωνική πόλη με ελάχιστες σύγχρονες επιρροές. Αξιοθέατα είναι ο ναός, τα τείχη της πόλης με τους οκτώ πύργους και η κεντρική πλατεία.
Οικονομία
Σημαντικοί εργοδότες είναι ένα στρατόπεδο της Γερμανικής Αεροπορίας και ένα εργοστάσιο τροφίμων, ενώ στην ευρύτερη περιοχή βρίσκεται το φράγμα της λίμνης Έντερζεε (Edersee), ένα εργοστάσιο της Volkswagen στο Μπάουναταλ και η βιομηχανία W. Braun στο Μέλσουνγκεν. Το Κάσσελ απέχει περίπου 30 χλμ μέσω του αυτοκινητοδρόμου A49. Η πόλη είναι ένα δημοφιλές μικρό τουριστικό κέντρο. Οι περισσότεροι επισκέπτες είναι ποδηλάτες που κάνουν στάση ακολουθώντας τα ίχνη του Αγίου Βονιφατίου.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Έσσης
Φραντς Μποπ
Ο Φραντς Μποπ (γερμανικά: Franz Bopp, Μάιντς, 14 Σεπτεμβρίου 1791 – Βερολίνο, 23 Οκτωβρίου 1867) ήταν διακεκριμένος Γερμανός γλωσσολόγος και ερευνητής. Θεωρείται θεμελιωτής της συγκριτικής γλωσσολογίας.
Βιογραφία
Ο Μποπ γεννήθηκε το 1791 στο Μάιντς της σημερινής Γερμανίας, ωστόσο ανατράφηκε στο Ασάφενμπουργκ του βασιλείου της Βαυαρίας. Έλαβε κλασική παιδεία υπό τους Καρλ Βίντισμαν και Φρήντριχ Σλέγκελ και το 1812 μετέβη στο Παρίσι για περαιτέρω σπουδές. Κατά την φοίτησή του στη γαλλική πρωτεύουσα υπήρξε μαθητής του σημαντικού οριενταλιστή Αντουάν-Λεονάρ ντε Σέζι.
Το 1816 εξέδωσε το δοκίμιο υπό τον τίτλο Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache (ελληνικά: «Περί του κλιτικού συστήματος των ρημάτων της σανσκριτικής γλώσσας σε σύγκριση με εκείνα της ελληνικής, λατινικής, περσικής και γερμανικής γλώσσας»), το οποίο θεωρείται σημαντικό λόγω της μεθόδου σύγκρισης των ινδοευρωπαϊκών γλωσσών και της μελέτης πτυχών της αρχαίας ινδικής φιλολογίας.
Ακολούθησε το 1819 η δημοσίευση στο Λονδίνο μιας κριτικής μελέτης της ιστορίας του Νάλα και της Νταμαγιάντι από το έπος της Μαχαμπαράτα, γραμμένης στα λατινικά (λατ: Nalus, Carmen Sanscritum e Mahabharato, editit, latine vertit et adnotationibus illustravit Franciscus Bopp). Το 1821, αφού ενδιάμεσα είχε προχωρήσει σε περαιτέρω σπουδές στη βρετανική πρωτεύουσα και το Γκέτινγκεν, διορίστηκε μετά από εισήγηση του Βίλχελμ φον Χούμπολτ στην έδρα των σανσκριτικών, των ανατολικών γλωσσών και της συγκριτικής γλωσσολογίας του Πανεπιστημίου του Βερολίνου.
Από αυτή τη θέση προχώρησε στη συγγραφή διαφόρων έργων που προωθούσαν τις σανσκριτικές σπουδές στην πατρίδα του, όπως μια σανσκριτική γραμματική το 1827 (επανεκδόθηκε το 1832 και το 1834) και ένα λατινοσανσκριτικό λεξικό (1830), ενώ κυριότερο έργο του είναι το Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (ελλ: «Συγκριτική γραμματική της σανσκριτικής, ζενδικής, ελληνικής, λατινικής, λιθουανικής, γοτθικής και γερμανικής») που κυκλοφόρησε σε πολλές εκδόσεις από το 1833 μέχρι το 1852. Παράλληλα δημοσίευσε πολλές μονογραφίες περί διαφόρων γλωσσικών θεμάτων.
Απεβίωσε τον Οκτώβριο του 1867 στο Βερολίνο.
Αποτίμηση
Ο Μποπ αναγνωρίζεται ως ο ιδρυτής της συγκριτικής γλωσσολογίας. Ασχολήθηκε ενδελεχώς με την ινδική γραμματεία και διαπίστωσε τη συγγένεια των ινδοευρωπαϊκών γλωσσών τόσο στις ρίζες όσο και στις καταλήξεις των λέξεων. Επιπλέον, ήταν ο πρώτος γλωσσολόγος που έπεισε με το έργο του την επιστημονική κοινότητα για τη συμπερίληψη της αλβανικής γλώσσας στην οικογένεια των ινδοευρωπαϊκών.
Παραπομπές
Κατηγορία:Γερμανοί γλωσσολόγοι Κατηγορία:Γερμανοί συγγραφείς Κατηγορία:Γερμανοί πανεπιστημιακοί Κατηγορία:Ινδοευρωπαϊστές
Βραβείο Α' Γυναικείου Ρόλου της Ένωσης Κριτικών Κινηματογράφου της Φλόριντα
Το Βραβείο Α' Γυναικείου Ρόλου της Ένωσης Κριτικών Κινηματογράφου της Φλόριντα (Florinda Film Critics Award For Best Actress) είναι ένα βραβείο που απονέμεται από την Ένωση Κριτικών Κινηματογράφου της Φλόριντα για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Ντιρχάμ Μαρόκου
Το ντιρχάμ (ντιρχάμ, {αραβικά: درهم, πληθυντικός: درهمان, دراهم ή درهما) είναι το νόμισμα του Μαρόκου. Ο πληθυντικός του προφέρεται darahim, παρ' ότι στα αγγλικά και στα γαλλικά χρησιμοποιείται κοινά ο τύπος "ντιρχάμς". Ο κωδικός του ISO 4217 είναι "MAD". Υποδιαιρείται σε 100 σαντιμάτ (ενικός: σαντίμ, αραβικά, ενικός: سنتيم, πληθυντικός: سنتيما ή سنتيمات). Το ντιρχάμ εκδίδεται από την κεντρική τράπεζα του Μαρόκου, την Τράπεζα Αλ-Μαγκρίμπ. Αποτελεί επίσης ντε φάκτο νόμισμα της Δυτικής Σαχάρας. Παρά το γεγονός ότι το ντιρχάμ είναι πλήρως μετατρέψιμο νόμισμα, απαγορεύεται η εξαγωγή του τοπικού νομίσματος διά νόμου.
Ιστορία
Πριν την εισαγωγή σύγχρονων κερμάτων το 1882, το Μαρόκο κυκλοφόρησε κέρματα από χαλκό σε αξίες των φαλούς, ασημένια κέρματα σε ονομαστική αξία ντιρχάμ και χρυσά κέρματα σε ονομαστική αξία μπεντούκι. Από το 1882 το ντιρζάμ έγινε υποδιαίρεση του Ριάλ Μαρόκου, με 1 ριάλ να ισούται με 10 ντιρχάμ.
Το 1960 επανεισήχθη το ντιρχάμ. Αντικατέστησε το φράγκο ως τη σημαντικότερη νομισματική μονάδα. Το φράγκο συνέχιζε να κυκλοφορεί ως το 1974. 1 ντιρχάμ ήταν ίσο με 100 φράγκα. Το 1974 το φράγκο αντικαταστάθηκε από το σαντίμ.
Κέρματα
Το 1960 εισήχθησαν ασημένια κέρματα του ενός ντιρχάμ. Ακολούθησαν κέρματα από νίκελ του 1 ντιρχάμ και από άργυρο των 5 ντιρχάμ το 1965. Το 1974, με την εισαγωγή του σαντίμ, κόπηκαν νέα νομίσματα σε αξίες του 1 και 5, 10, 20 και των 50 σαντιμάτ, καθώς επίσης και του 1 ντιρχάμ. Τα κέρματα του 1 σαντίμ ήταν από αλουμίνιο, ενώ τα κέρματα μεγαλύτερης ονομαστικής αξίας ήταν κατασκευασμένα από χαλκονικέλιο. Από το τελευταίο ήταν κατασκευασμένα και τα κέρματα των 5 ντιρχάμ, που πρωτοκυκλοφόρησαν το 1980. Το 1987 αντικαταστάθηκαν από διμεταλλικά κέρματα, που έφεραν δύο ημερομηνίες κοπής, το 1987, με βάση το Γρηγοριανό Ημερολόγιο και το 1407 με βάση το Μουσουλμανικό Ημερολόγιο.Το 1987 το ½ ντιρχάμ αντικατέστησε τα 50 σαντιμάτ. Το 1995 εισήχθη κέρμα των 10 ντιρχάμ και το 2002 χαλκονικέλινα κέρματα των 2 ντιρχάμ.
Τραπεζογραμμάτια
Τα πρώτα χαρτονομίσματα ντιρχάμ ήταν αντίγραφα χαρτονομισμάτων του φράγκου, που κυκλοφορούσαν νωρίτερα, σε αξίες των 50 ντιρχάμ (στα 5.000 φράγκα) και των 100 ντιρχάμ (στα 10.000 φράγκα). Νέα χαρτονομίσματα κυκλοφόρησαν το 1965 για τα 5, 10 και τα 50 ντιρχάμ. Το 1970 εισήχθησαν τα χαρτονομίσματα των 100, το 1991 των 200 και το 1996 αυτά των 20 ντιρχάμ. Τα τραπεζογραμμάτια των 5 ντιρχάμ αντικαταστάθηκαν από κέρματα το 1980, όπως συνέβη και με τα χαρτονομίσματα των 10 ντιρχαμ, το 1995.
Εξωτερικοί σύνδεσμοι
Κατηγορία:Οικονομία του Μαρόκου Ντιρχαμ
Βραβείο Α' Γυναικείου Ρόλου της Ένωσης Κριτικών Κινηματογράφου της Φλόριντα
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Φλόριντα
Άρης Λυκογιάννης
Προπονητική σταδιοδρομία
Ήταν ο προπονητής του Ίκαρου Καλλιθέας από το 2009 έως το 2012, με τον οποίο κέρδισε το πρωτάθλημα της Α2 Εθνικής κατηγορίας το 2010. Τη σεζόν 2012-13 ήταν ο προπονητής της σουηδικής Σόλνα Βίκινγκς. Διετέλεσε προπονητής του Κολοσσού Ρόδου στην Α1 Εθνική από το 2014 έως το 2018. Κατά τη διάρκεια αυτής της περιόδου, έγινε επίσης για σύντομο χρονικό διάστημα βοηθός προπονητή στον Παναθηναϊκό το 2015. Το 2018, έγινε προπονητής του προσφάτως προβιβασμένου στην Α1 Εθνική, Χολαργού. Επέστρεψε για άλλη μια φορά στον Κολοσσό Ρόδου για τη σεζόν 2019-2020, αλλά αποχώρισε στις 3 Αυγούστου 2020.
Στις 10 Δεκεμβρίου 2020, ο Λυκογιάννης προσλήφθηκε ως προπονητής του ΠΑΟΚ, ενώ στις 31 Μαρτίου 2021 υπέγραψε την επέκταση του συμβολαίου του με την ομάδα για τρία ακόμη χρόνια. Μετά τον αποκλεισμό του ΠΑΟΚ στα προημιτελικά του Final 8 του Κυπέλλου Ελλάδος στις 16 Φεβρουαρίου 2023, ανακοινώθηκε η λύση της συνεργασίας τους.
Εξωτερικοί σύνδεσμοι
Κατηγορία:Έλληνες προπονητές καλαθοσφαίρισης Κατηγορία:Προπονητές καλαθοσφαίρισης Σπόρτιγκ Κατηγορία:Προπονητές καλαθοσφαίρισης ελληνικών συλλόγων Κατηγορία:Προπονητές καλαθοσφαίρισης Παγκρατίου Κατηγορία:Προπονητές καλαθοσφαίρισης Ικάρου Καλλιθέας Κατηγορία:Προπονητές καλαθοσφαίρισης Σόλνα Βίκινγκς Κατηγορία:Προπονητές καλαθοσφαίρισης σουηδικών συλλόγων Κατηγορία:Έλληνες προπονητές καλαθοσφαίρισης στο εξωτερικό Κατηγορία:Προπονητές καλαθοσφαίρισης Κολοσσού Ρόδου Κατηγορία:Προπονητές καλαθοσφαίρισης Α.Ε. Χολαργού Κατηγορία:Προπονητές καλαθοσφαίρισης ΠΑΟΚ
Κυνανθρωπία
Η κυνανθρωπία είναι, στην ιατρική, η παθολογική αυταπάτη των πραγματικών ατόμων ότι είναι σκύλοι, και στην ανθρωπολογία και τη λαογραφία, η υποτιθέμενη άσκηση μαγείας της αλλαγής μορφής μεταξύ σκυλίσιας και ανθρώπινης μορφής εναλλάξιμα, ή η κατοχή συνδυασμένων κυνοειδών και ανθρώπινων ανατομικών χαρακτηριστικών, μια μορφή της θηριανθρωπίας.
Οι Έλληνες έχουν μιλήσει για την κυνανθρωπία. Ο όρος υπήρχε τουλάχιστον από το 1901, όταν είχε εφαρμοστεί στους μύθους από την Κίνα για ανθρώπους που μετατρέπονται σε σκύλους, σκύλους που μετατρέπονται σε ανθρώπους, και τις σεξουαλικές σχέσεις μεταξύ ανθρώπων και κυνοειδών (Ντε Γρόοτ [De Groot], 184). Μετά τη λυκανθρωπία, η κυνανθρωπία είναι ο πιο γνωστός όρος για μια συγκεκριμένη ποικιλία της θηριανθρωπίας.
Ο κυνάνθρωπος είναι επίσης γνωστός στο Τιμόρ. Περιγράφεται ως αλλάσσων μορφής ανθρώπου/σκύλου που είναι επίσης ικανός να μεταμορφώσει άλλους ανθρώπους σε ζώα παρά τη θέλησή τους. Σε αυτές τις μεταμορφώσεις γίνονται συνήθως θηράματα, όπως κατσίκες, έτσι ώστε ο κυνάνθρωπος να τους καταβροχθίζει χωρίς να ανακαλυφθεί το έγκλημα (Ρόουζ [Rose], 390).
Εξωτερικοί σύνδεσμοι
Κατηγορία:Διαταραχές παραισθήσεων
Γιώργος Δουατζής
.Ο Γιώργος Δουατζής είναι ποιητής, συγγραφέας, δημοσιογράφος. Γεννήθηκε το 1948 στην Αθήνα. Σπούδασε οικονομία στην Ανωτάτη Βιομηχανική Σχολή της Θεσσαλονίκης και κοινωνιολογία στο VIII Πανεπιστήμιο στο Παρίσι. Εργάστηκε ως δημοσιογράφος σε εφημερίδες, περιοδικά, ραδιοφωνικούς και τηλεοπτικούς σταθμούς (ρεπόρτερ, αρθρογράφος, πολιτικός αναλυτής, διευθυντής).
Μέρος ή ολόκληρα έργα του μεταφράστηκαν σε έξι γλώσσες.
Έχει εκθέσει φωτογραφίες του στις γκαλερί της Αθήνας «Εικαστικός Κύκλος» (συλλογική) το 2007 και «Αγκάθι» (ατομική) το 2008.
΄Πρώτη του ατομική έκθεση ζωγραφικής στην αίθουσα τέχνης «Περί Τεχνών Καρτέρης» το 2023.
Ιστοσελίδα: www.douatzis.gr
Βραβείο Β' Ανδρικού Ρόλου της Ένωσης Κριτικών Κινηματογράφου της Φλόριντα
Το Βραβείο Β' Ανδρικού Ρόλου της Ένωσης Κριτικών Κινηματογράφου της Φλόριντα (αγγλικά: Florinda Film Critics Award For Best Suporting Actor) είναι ένα βραβείο που απονέμεται από την Ένωση Κριτικών Κινηματογράφου της Φλόρινταγια να τιμήσει έναν ηθοποιό που έχει επιδείξει εξαιρετική απόδοση σε υποστηρικτικό ρόλο.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Φλόριντα
Λόντον (Οντάριο)
Το Λόντον (αγγλικά: London) είναι πόλη στο νοτιοδυτικό Οντάριο στον Καναδά, κατά μήκος της Λωρίδας Πόλεως του Κεμπέκ-Γουίντσορ. Η πόλη είχε πληθυσμό 383.822 κατοίκων σύμφωνα με την καναδική απογραφή του 2016. Το Λόντον βρίσκεται στη συμβολή του ποταμού Τεμς (Thames), περίπου 200 χλμ. από το Τορόντο και το Ντιτρόιτ· και περίπου 230 χλμ. από το Μπάφαλο της Νέας Υόρκης. Η πόλη του Λόντον αποτελεί ξεχωριστό δήμο, πολιτικά χωρισμένο από την Κομητεία Μίντλσεξ, αν και παραμένει η έδρα της κομητείας.
Το Λόντον και ο ποταμός Τεμς ονομάστηκαν το 1793 από τον Τζον Γκρέιβς Σίμκοου, ο οποίος πρότεινε την τοποθεσία ως την πρωτεύουσα του Άνω Καναδά. Ο πρώτος ευρωπαϊκός οικισμός ήταν μεταξύ του 1801 και 1804 από τον Πήτερ Χάγκερμαν. Το τότε χωριό ιδρύθηκε το 1826 και ενσωματώθηκε το 1855. Από τότε, το Λόντον έχει εξελιχθεί στον μεγαλύτερο νοτιοδυτικό δήμο του Οντάριο και την 11η μεγαλύτερη μητροπολιτική περιοχή του Καναδά, έχοντας προσαρτήσει πολλές από τις μικρότερες κοινότητες που το περιβάλλουν.
Το Λόντον είναι περιφερειακό κέντρο υγειονομικής περίθαλψης και εκπαίδευσης, το οποίο φιλοξενεί το Πανεπιστήμιο του Δυτικού Οντάριο (το οποίο αυτονομάζεται «Δυτικό Πανεπιστήμιο»), το Κολέγιο Φάνσοου και πολλά νοσοκομεία (συμπεριλαμβανομένου και ενός Πανεπιστημιακού Νοσοκομείου). Η πόλη φιλοξενεί μια σειρά από μουσικά και καλλιτεχνικά εκθέματα και φεστιβάλ, τα οποία συμβάλλουν στην τουριστική βιομηχανία της, αλλά η οικονομική της δραστηριότητα επικεντρώνεται στην εκπαίδευση, την ιατρική έρευνα, την ασφάλιση και την τεχνολογία πληροφοριών. Το πανεπιστήμιο και τα νοσοκομεία του Λόντον συγκαταλέγονται στις δέκα κορυφαίες εργοδότριες εταιρείες του. Το Λόντον βρίσκεται στη διασταύρωση των αυτοκινητοδρόμων 401 και 402, συνδέοντάς το με το Τορόντο, το Γουίντσορ και τη Σάρνια. Διαθέτει επίσης ένα διεθνές αεροδρόμιο και σταθμούς τρένων και λεωφορείων.
Παραπομπές
Κατηγορία:Πόλεις του Οντάριο
Μεσορράχη Μουζακίου Καρδίτσας
Για το συνώνυμο οικισμό στο νομό Καρδίτσας δείτε το λήμμα: Μεσορράχη Παλαμά Καρδίτσας
Για οικισμούς της Ελλάδας με το ίδιο όνομα δείτε: Μεσορράχη (αποσαφήνιση)
Η Μεσορράχη Μουζακίου είναι οικισμός της Οξυάς στην Καρδίτσα, ο οποίος βρίσκεται προς τα δυτικά όρια του νομού και απέχει 22 χλμ. ΝΔ. από το Μουζάκι, 48 χλμ. Δ. από την Καρδίτσα και 44,5 ΝΔ. από τα Τρίκαλα. Αναφέρεται επίσημα το 1981 όταν προσαρτήθηκε στην τότε κοινότητα Οξυάς. Σύμφωνα με το σχέδιο Καλλικράτης ανήκει στην τοπική κοινότητα Οξυάς που υπάγεται στη δημοτική κοινότητα Μουζακίου του δήμου Μουζακίου και σύμφωνα με την απογραφή 2011 έχει πληθυσμό 37 κατοίκους.
Παραπομπές
Κατηγορία:Χωριά του νομού Καρδίτσας Κατηγορία:Δήμος Μουζακίου
Χίος I (τορπιλοβόλο)
Χίος I (Τορπιλοβόλο)
Το 1873 αγοράστηκε από την Αγγλία. Αρχικά ήταν μικρό σκάφος αναψυχής. Του ίδιου τύπου ‘Δήλος Ι’, ‘Θέα’, ‘Καλυψώ ΙΙ’, ‘Περσεφόνη ΙI’, και ‘Σαπφώ ΙΙΙ’. Μεταφέρθηκαν στην Ελλάδα με το Α/Π ‘ΜΑΛΒΙΝΑ’ και αποτέλεσαν τα πρώτα υποτυπώδη τορπιλοβόλα του Πολεμικού Ναυτικού.
Στην Αγγλία τοποθετήθηκαν στα ‘ΔΗΛΟΣ’ και ‘ΣΑΠΦΩ’ οι εκσφενδονιστικοί σωλήνες, στα δε υπόλοιπα η τοποθέτηση έγινε στην Ελλάδα στα ναυπηγεία Βασιλειάδη του Πειραιά.
Αποσύρθηκε το 1880.
Τα Σπορ στην Ελλάδα
Η εφημερίδα Τα Σπορ στην Ελλάδα κυκλοφόρησε στην Αθήνα το 1925, αποτελώντας μία από τις δύο χρονικά πρώτες με αμιγώς αθλητικό περιεχόμενο στη χώρα. Άρχισε την έκδοσή της σε τρισεβδομαδιαία βάση (κάποιες φορές ανά δύο ημέρες) και ανέστειλε την κυκλοφορία της το 1926.
Ιδιοκτήτες της υπήρξαν οι Θ. Φουστάνος, Η. Παντούλης και Μ. Δρεπανόπουλος, με τον πρώτο να έχει μετάσχει κατά τους Ολυμπιακούς του 1924 στο Παρίσι ως μέλος της ελληνικής ομάδας ξιφασκίας και να διατελεί αργότερα γραμματέας του Εθνικού Γυμναστικού Συλλόγου (θέση από την οποία ο ΣΕΓΑΣ τον όρισε υπεύθυνο για τη διεξαγωγή του εναρκτήριου Πανελλήνιου πρωταθλήματος μπάσκετ την αγωνιστική περίοδο 1927-28). Βασικούς συνεργάτες της εφημερίδας αποτέλεσαν οι: μεταξύ των οποίων γνωστά ονόματα τότε ή μετέπειτα του αθλητικού χώρου σε αγωνιστικό και θεσμικό επίπεδο, του δημοσιογραφικού και του πολιτικού. Ο διευθυντής Λεωνίδας Πτέρης, υπήρξε από τους ιδρυτές –σωστότερα επανιδρυτής– και πρόεδρος του ΓΣ Αμαρουσίου, επί μακρόν ανώτατο στέλεχος στο Σώμα Ελλήνων Προσκόπων (ΣΕΠ) και συνεργάτης άλλων αθλητικών εντύπων. Ανάμεσα σε αυτά, ξεχωρίζει ως ιδιοκτήτης-διευθυντής του μηνιαίου περιοδικού Ο ΟΛΥΜΠΙΟΝΙΚΗΣ ΤΟΥ ΑΜΑΡΟΥΣΙΟΥ (1924- ;), ενός από τα πρωτοπόρα ελληνικά.
Τα ίδια Τα Σπορ στην Ελλάδα συγκαταλέγονται στην αρχική δεκάδα από την άποψη του έτους έναρξης κυκλοφορίας, με τα 8 παλαιότερα έντυπα να πρόκειται όλα για περιοδικά. Καταγράφεται ως η πρώτη "τύπου εφημερίδος" αθλητική έκδοση, παράλληλα με την επίσης τρισεβδομαδιαία Ηχώ των Σπορ (των ήδη αναφερόμενων Πτέρη, Οικονομόπουλου) και χωρίς να διευκρινίζεται ποια προηγήθηκε.
Αιτία αναστολής κυκλοφορίας και των δύο σημειώνεται το περιορισμένο τότε ενδιαφέρον για το ποδόσφαιρο, επομένως παρά την ευρύτητα στον τίτλο τους, το συγκεκριμένο άθλημα θα κάλυπτε σημαντικό τμήμα της ύλης τους.
Σημειώσεις
<references group="σ"/>
Πηγές
Κατηγορία:Πρώην εφημερίδες με τόπο έκδοσης την Αθήνα Κατηγορία:Πρώην αθλητικές εφημερίδες στην ελληνική γλώσσα
Κυβερνείο Μίνια
To Κυβερνείο της Μίνια (αραβικά : محافظة المنيا Muhāfazat al-Minyā) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μίνια. Έχει πληθυσμό 4.179.309 κατοίκους κι έκταση 32.262 τ.χλμ..
Ιστορία
Το 1913 το κυβερνείο είχε 659.967 κατοίκους κι έκταση 1.948 τ.χλμ., στην απογραφή του 1937 είχε 928.319 κατοίκους κι έκταση 2.025 τ.χλμ., στην απογραφή του 1947 είχε την ίδια έκταση και πληθυσμό 1.044.201 κατοίκους. Το 2008 έγινε μεταβολή των συνόρων του κυβερνείου, εδάφη αποσπάστηκαν στα δύο νέα κυβερνεία που δημιουργήθηκαν, το Κυβερνείο Χελουάν και το Κυβερνείο 6ης Οκτωβρίου, το 2012 καταργήθηκαν τα δύο αυτά κυβερνεία κι τα σύνορα των κυβερνείων επέστρεψαν στην κατάσταση που ήταν το 2008.
Διοικητική διαίρεση
Το κυβερνείο υποδιαιρείτε σε εννέα υποκυβερνεία - πόλεις :
Παραπομπές
Κατηγορία:Κυβερνεία της Αιγύπτου
Σάρρεϋ (Καναδάς)
Το Σάρρεϋ (αγγλικά: Surrey) είναι πόλη στην επαρχία της Βρετανικής Κολομβίας του Καναδά, η οποία βρίσκεται νότια του ποταμού Φρέιζερ και βόρεια των συνόρων Καναδά-Ηνωμένων Πολιτειών. Αποτελεί μέλος του δήμου της περιφερειακής και μητροπολιτικής περιοχής του Μετρό Βανκούβερ. Είναι κυρίως προαστιακή πόλη. Το Σάρρεϋ είναι η δεύτερη μεγαλύτερη σε πληθυσμό πόλη της επαρχίας μετά το Βανκούβερ και η τρίτη μεγαλύτερη σε έκταση μετά το Άμποτσφορντ και το Πρινς Τζορτζ. Επτά γειτονιές στο Σάρρεϋ έχουν οριστεί ως κέντρα της πόλης: Cloverdale, Fleetwood, Guildford, Newton, South Surrey και City Center που περιλαμβάνεται στο Whalley.
Παραπομπές
Κατηγορία:Πόλεις της Βρετανικής Κολομβίας
Βραβείο Β' Γυναικείου Ρόλου της Ένωσης Κριτικών Κινηματογράφου της Φλόριντα
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Φλόριντα
Ντίνος Κονόμος
Ο Ντίνος Κονόμος (Ζάκυνθος, 6 Ιουλίου 1918 - Λονδίνο, 9 Νοεμβρίου 1990) ήταν Έλληνας λόγιος, ιστοριοδίφης και συγγραφέας, σημαντικός σύγχρονος συνεχιστής της ζακυνθινής πνευματικής παράδοσης. Υπήρξε, όπως επεσήμανε ο γνωστός κριτικός και συγγραφέας Άγγελος Ν. Φουριώτης, «ο τελευταίος Μοϊκανός» της γενιάς εκείνης των τοπικών μελετητών και ιστορικών που συνδύαζαν τα χαρίσματα της «έρευνας, μελέτης, ανάλυσης, αξιολόγησης και κρίσης».